Gamparan

Gamparan nyaéta tilam dampal suku supaya henteu kakotoran, kabaseuhan, atawa kacugak ,  wanguna kawas tarumpah/bakiak/kelom, dijieun tina kai Gamparan téh. salah sahiji bédana gamparan jeung anu séjén nyaéta henteu mibanda tali, jadi mangsana dipaké  gamparan kudu dicapit  lilinggana maké indung suku, lilingga téh babandul anu panjang ± 4 cm dijieuna tina kai aya di handapeun gamparan beulah kénca jeung katuhu Bakiak teh

Pedaran
Gamparan dijieun tina kai teuas sangkan henteu gampang beulah ogé awét dipakéna, kai anu ilahar dipaké saperti: kai jati, kai meranti paro, kai ngerawan,  jeung sajabana. Dilingkungan pasantrén gamparan remen dipaké pikeun kacai mangsana wudu saméméh ngadegkeun solat.Kartikasari Tatiek, Pakaian adat tradisional daérah Sumatera kidul, Departemen Pendidikan dan Kebudayaan, Direktorat Jenderal Kebudayaan, Direktorat Sejarah dan Nilai Tradisional, Proyek Inventarisasi dan Pembinaan Nilai-Nilai Budaya, 1989, Kaca 53, Ditempo 25 Mei 2016 Gamparan baheula loba pisan didagangkeun, biasana dijieun tina tangkal  kai jati ku lantaran kitu gamparan téh baheula loba anu boga, méh aya di unggal imah, kiwari mah meuren kawas sendal capit.Sjarif Amin, Proyek Penerbitan Buku Bacaan dan Sastra Indonesia dan Daerah Departemen Pendikan dan Kebudayaan, Proyek Penerbitan Buku Sastra Indonesia dan Daerah, 1984, Kacac 128

Harti séjén  gamparan
Sesebutan ka jalma anu aya di hareupeun sarta dipihormat (ngébréhkeun rasa hormat)Ekadjati Edi S, Masduki Aam, Direktorat Jenderal Kebudayaan, 1 Jan 1993, kaca 54; Ditempo 26 Mei 2016 kecap gamparan malahan leuwih  leuwih hormat ti batan sampéan , kecap gamparan ogé dipaké pikeun nyebut ka saurang juragan anu beurat beunghar, sahenteuna pikeun, ngahormat, meuli haté, sasadu, jeung sajabana sangkan éta juragan léah manah ka rahayat leutik Sijthoff A. W., 1874, Soendaneesch leesboek

Tempo ogé
Sapatu
Tarumpah
Kelom Geulis
Sendal
Sendal capit

Dicutat tina

Tutumbu kaluar
Jendral Sudirman ogé maké gamparan
Gamparan mibanda harti handap asor
Kecap gamparan, némbongkeun kalungguhan
Gamparan,  sesebutan ka djelema kadua (nuduhkeun hormat), leuwih hormat batan sampean

Kategori:Sarampah